google/wiki40b huggingface dataset:
De Castbergske barnelover

De Castbergske barnelover er ettertidens kallenavn på et sett norske lover som ble vedtatt den 10. april 1915. De ble iverksatt fra 1. januar 1916. 
Lovene innebar et brudd med tidligere rettstilstand, idet de ga barn født utenfor ekteskap rett til arv fra far. De skulle arve både hans navn og sin del av formuen.
Tidligere var det ikke uvanlig at jenter som fikk barn med bemidlede menn uten å være gift, ble sendt vekk med graviditet og «lausunge», og måtte takle både skam og fattigdom. Det nye lovverket styrket de ugifte kvinnenes og de «uekte» barnas rettigheter, og skjerpet barnefarens forpliktelser tilsvarende.
Lovene har sitt navn etter arbeiderdemokraten Johan Castberg (1862–1926), som var den mest sentrale pådriveren for å få dem gjennom. Han var både influert av nye strømninger i tiden og av sin svigerinne, kvinnesakskvinnen Katti Anker Møller.

Bakgrunn

Allerede i 1880-årene var det fremkommet krav om revisjon av de da eksisterende lovene. Disse kravene ble reist på vegne av kvinner og arbeidere. Spesielt kvinner hadde vært utsatt, for loven hadde fritatt mennene for ansvar. Kvinnesaksforkjemperen Hagbart Berner - første og hittil (2015) eneste mannlige formannen i Norsk Kvinnesaksforening - uttrykte det slik: Menn kunne «drive Tøilesløsheden som professionelle Forførere» uten å rammes, mens kvinnen ble «knuged af nød og skam». Det var som oftest arbeiderklassens kvinner som ble berørt.
Forslag om nye barnelover ble fremmet av Castberg allerede i 1909 da han var justisminister i Gunnar Knudsens første regjering. Det ble regjeringsskifte, og forslaget ble trukket tilbake av den nye justisministeren uten å bli behandlet i Stortinget. I 1912 ble det fremmet en liknende proposisjon av daværende justisminister Fredrik Stang. Den hadde likhetstrekk med Castbergs forslag, men inneholdt ingen bestemmelse om navn eller arverett etter faren. Proposisjonen ble tilbakesendt med tidsnød som begrunnelse.
Bowling under Verdenslekene 2013

Bowling under Verdenslekene 2013 ble arrangert fra 1. til 4. august 2013 i Bowling Coliseum i Cali i Colombia.
St. Sunniva menighet (Molde)

Sta. Sunniva menighet er Den katolske kirkes menighet i Molde. Den er underlagt Trondheim katolske stift.
Sta. Sunniva menighet ble etablert i 1923. De første kirkebygget brant under bombingen i 1940, det nåværende kirkebygget i Parkveien 25 er fra 1957.
Ken Kesey

Bakgrunn

Ken Kesey ble født i Colodado, men vokste opp i Springfield i Oregon. Han  studerte en tid ved på University of Oregons  journalistskole og tok eksaman i språk- og kommunikasjonsvitenskap i 1957. Etter en tids opphold i Los Angeles ble han i 1958 tildelr et stipend fra Woodrow Wilson-stiftelsen; men da han manglet forutsetninger for å ta en mastereksamen i engelsk, meldte han seg til et kurs i kreativt skriving.

Hippie, forfatter

Han ble så farmer, hippie og forfatter. Alt fra slutten av 1950-tallet hadde han eksperimentert med  psykedeliske rusmidler som LSD og psilocybin og var kjent for legendariske fester der det fløt av narkotika og ble gjort psykideliske eksperimenter, såkalte «Acid Tests». 
Gjøkeredet: Mens han arbeidet på et mentalsykehus i 1961, deltok han i eksperimenter med narkotika, og dette inspirerte ham til å skrive Gjøkeredet, som ble til filmen Gjøkeredet, regissert av Miloš Forman i 1975. Denne filmen så han selv aldri, men beklaget at filmen - i motsetning til hans bok - ikke så handlingen fra Chief Bromdens perspektiv. 
Sometimes a Great Notion: I 1964 utkom Keseys andre bok, Sometimes a Great Notion. Boken ble fiilmatisert i 1970 av Paul Newman (altså før Gjøkeredet). 
Sammen med sin kompisgjeng, The Merry Pranksters, dro han i 1964 rundt i landet i en malt, gammel skolebuss og stilte i stand opptog, en reise som beskrives i Tom Wolfes bok Electric Kool-Aid Acid Test (1968) og i Keseys egen The Further Inquiry.
Etter en rekke rettssaker på grunn av besittelse av narkotika, flukt til Mexico og en betinget straff deretter, trakk Kesey seg tilbake til sin gård ved Eugene i Oregon.
Han skrev så sin tredje roman, Sailors Song, flere fortellinger og teaterstykker der hans liv med Merry Pranksters ble skildret.
Guangrao

Guangrao (kinesisk: 广饶县; pinyin:  Guǎngráo Xiàn) er et fylke i provinsen Shandong i Folkerepublikken Kina.Det ligger under byprefekturet Dongying.
Befolkningen i 1999 var på 470.198.

Kulturminner

Hovedhallen til Guandi-tempelet i Guangrao (Guangrao Guandi miao dadian, 广饶关帝庙大殿) og Fujia-funnstedet (傅家遗址, Fujia yizhi) står på Folkerepublikken Kinas liste over kulturminner.
Fylkesvei 81 (Rogaland)

Fylkesvei 81 (Fv81) i Rogaland gikk mellom Lundeelva bru og Varbergveien i Egersund. Veien var 789 meter lang.
Veien har blitt omklassifisert til kommunal vei 2035 (Christen Mølbachs gate), og kommunal vei 1640 (Strandveien).
Pachytullbergiidae

Levevis

Tasphorura vesiculata ble beskrevet av sørbøk (Nothofagus)-skog på Tasmania, den er bare kjent fra én lokalitet men forekommer der i en meget høy tetthet. Pachytullbergia scabra er også beskrevet frå sørbøk-skog i Argentina, men denne forekommer også i lav. Sensophorura marshalli er beskrevet fra Vancouver Island, Britisk Columbia.
Basketball under Middelhavslekene 1955

Basketball under Middelhavslekene 1955. Basketball var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det var kun herrelag som deltok i basketballturneringen.
Wesensteen

Begrepet Wesensteen

Begrepet «Wesensteen» var forøvrig betegnelsen som ble brukt på denne komikerduoen. De ble kjent under dette navnet gjennom forskjellige TV-serier på NRK på slutten av 1960-årene. De har i tillegg til TV-serier gitt ut LP-plater med sketsjer. Blant duoens mest kjente sketsjer er «Supperådet», «Hos tannlegen», «Dodraugen» og «Doble fustasjopphengsforkoplinger.»  Alle disse sketsjene ble vist i «Og takk for det»-serien i 1969.
Hullrugere

Hullrugere er en samlebeskrivelse for fuglearter som primært foretrekker å bygge reir og ruge i huler, eksempelvis i uthulte trestammer, fuglekasser, bergsprekker eller jordhuler og lignende. Dette inkluderer en rekke fuglearter, eksempelvis grupper som spettefugler og ugler og enkeltarter som laksand, kvinand og skogdue.
Hullrugere deles gjerne inn i primære og sekundære hullrugere. Primære hullrugere er fugler som selv som selv lager hule, mens sekundære hullrugere typisk er fugler som overtar huler etter andre. Et eksempel på en primær hullruger er flaggspett (Dendrocopos major), mens perleugle (Aegolius funereus) er et eksempel på en sekundær hullruger.
Lycinae

Utseende

Lycinae er biller med rødlige dekkvinger, som gjerne brede, utvidet bak. De har velutviklede flygevinger under dekkvingene. Antennene er 11-leddete, ganske lange og ofte sagtannet.
Konstantin VI

Medkeiser og mindreårig keiser

Konstantin ble kronet til medkeiser av faren i 776. Han arvet keisertittelen som enekeiser i 780 da han var ni år. Konstantin var fortsatt umyndig, og hans mor Irene stod derfor i spissen for styret. 
I 787 undertegnet Konstantin dekretet fra det andre konsil i Nikea, men det synes som om han egentlig hadde sin sympati for ikonoklasmen.

Enekeiser

Konstantin var på dette tidspunktet fylt 16 år, men hans mor hadde ennå ikke overdratt den utøvende myndighet til ham. Dette var en kilde til misnøye i deler av hæren. Etter at Irene og hennes hofforstander Stauriakos i 790 ble styrtet i et opprør fra armenske soldater i arméen, viste Konstantin gode anlegg for lederskap. Irene beholdt tittel som keiserinne, og Konstantin måtte så nedkjempe de opprørske soldatene til de ville akseptere denne ordningen.
Også et opprør anført av onkelen, Nikeforos, måtte Konstantin slå ned. Onkelen hadde satt ham i et kloster for å hindre ham i å lære seg regjereriets håndverk. 
Konstantin kalte så tilbake sin mor, som var karaktersvak og vankelmodig, til å ta del i regjeringen. Han var ulykkelig i sitt ekteskap og inngikk en forbindelse med en hoffdame, Teodata. 
Irene var samvittighetsløs nok til å støtte ham da han valgte å sette sin rette hustru i kloster og ekte Teodata. Prestenes og munkenes forbitring over tvegiftet var grenseløs. I tillegg til at handlingen var upopulær, var den sannsynligvis også ulovlig, skjønt dette ble ignorert av patriarken av Konstantinopel. 
I 797 brøt det ut et nytt opprør; denne gangen ansporet av Irenes forbundsfeller og med hennes samtykke. Folket og soldatene overgav den nå sterkt upopulære Konstantin den 19. april 797, som Irene lot fengsle og blinde. Når Konstantin døde, er usikkert - men det var sikkert før 805. Det desidert mest sannsynlige var at han døde nokså raskt etter at han ble blindet. 
Han ble begravet i Den hellige Euphrosynas kloster, som Irene hadde grunnlagt.
Italia under Paralympiske sommerleker 1960

Medaljer

Nasjonen kom øverst på medaljestatistikk med 29 gull-, 28 sølv- og 23 bronsemedaljer.
The Cat in the Hat

The Cat in the Hat er en amerikansk barnebok fra 1957 skrevet av Dr. Seuss. Boka ble svært populær og regnes som en moderne klassiker i USA. Den dannet også grunnlaget for den amerikanske familiefilmen Katten fra 2003, der komikeren Mike Myers spiller tittelrollen.

Bakgrunn

USAs høyt elskede billedbokforfatter Theodor Seuss Geisel (1904–1991), kjent under artistnavnet Dr. Seuss, hadde sin beste periode på 1950-tallet, og The Cat in the Hat er blitt et varemerke for hans forfatterskap.

Filmatiseringen

Filmatiseringen av The Cat in the Hat fikk dårlige kritikker da den kom i 2003. Selv om filmen har påkostet scenografi, slående visuelle effekter og høyt tempo, har flere ment at den lider under pinlig moralisering i motsetning til boka som bare er leken, fri og tøysete.
Institut d'émission d'Outre-Mer

Institut d'émission d'Outre-Mer (IEOM) er en sentralbank som er ansvarlig for utstedelse av stillehavsfranc (CFP-franc), som benyttes i Fransk Polynesia, Ny-Caledonia og Wallis- og Futunaøyene. Banken ble grunnlagt i  1966. Den har hovedkontor i Paris og kontorer i Papeete, Nouméa og Mata-Utu.
I tillegg til utstedelse av sedler og mynt, tar IEOM seg av pengepolitikken for de franske områdene i Stillehavet, driver tilsyn med banksektoren og samler data og statistikk.
Moss Hockey

Ishall

Moss fikk sin egen ishall i 8. februar 2008, Moss Ishall, landets 37. ishall.
Basilepta

Utseende

Middelsstore (ca. 5 millimeter), brede, blanke, brungule til svarte bladbiller, kan ha metalliske farger. Antennene er omtrent halvparten så lange som kroppen. Hiodet har litt store fasettøyne. Pronotum er mye smalere enn dekkvingene, avrundet sekakantet med karftig, tett punktering. Dekkvingene er nokså jevnbrede med en tverrfure litt bak roten, slik at "skuldrene" blir utstående, med kraftige punktrader. Beina er kraftige, lårene fortykkede med en liten tann på undersiden.

Levevis

Både larvene og de voksne (imago) er planteetere.

Utbredelse

Slekten er for det meste utbredt i Asia, i tillegg forekommer det én art i Sentral-Afrika.
Æthelstan

Etymologi

Navneleddet æthel er dannet av gammelengelske æthel, «edel». Den norrøne formen av leddet var aðal. Navneleddet stan har opprinnelse i gotiske stain, «stein». Den norrøne formen av navneleddet er steinn.
Aðalsteinn var en norrøn form av navnet.
Styrkeløft under Stillehavslekene 1995

Styrkeløft under Stillehavslekene  1995. Styrkeløft var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var første gangen som styrkeløft var med på programmet under stillehavslekene. Det ble konkurrert i ti vektklasser, kun for menn. Papua Ny-Guinea ble beste nasjon med fem gullmedaljer foran Tonga med to.
Trond Andresen

Politikk

Andresen har vært aktiv i politikk for SUF, Rød Front, AKP(m-l), RV og Rødt siden 1960-tallet, og hatt en rekke verv. Han var med å grunnlegge Rød Valgallianse i 1973. Etter opphevelsen av kringkastingsmonopolet etablerte Andresen i 1982 en radiokanal i Trondheim, Radio RV, hvor han var journalist og redaktør frem til 1996. Han har også frilanset som reporter for NRK. Videre er han en aktiv samfunnsdebattant, og har særlig markert seg som kritiker av Israel, som han anklager for manglende empati med palestinerne. Han har vært en regelmessig skribent i avisen Klassekampen så lenge den har eksistert, og var en periode moderator for avisens diskusjonsforum da det ble lansert i 2008.
I mars 1996 etablerte han epostlisten KK-forum, som spilte en sentral rolle i AKPs avsettelse av Paul Bjerke og innsettelse av Jon Michelet som redaktør for Klassekampen i 1997. KK-forum fungerte som et halvoffisielt nettforum for Klassekampen frem til 2002, da Klassekampens redaktør Bjørgulv Braanen avsluttet samarbeidet.
Andresen var på grunn av sitt engasjement i kommunistiske organisasjoner og partier overvåket av Politiets overvåkningstjeneste fra 1970 til begynnelsen av 1990-tallet, og har publisert sin omfattende mappe fra POT på internett.
I februar 2009 meldte Andresen seg ut av Rødt etter 35 års medlemskap i partiet han var med på å stifte. Han kritiserte partiet for manglende evne til å tenke nytt og for å vokte over «vedtatte sannheter». Han nevnte debatten om Israel og jødene spesielt, men skrev også at dette gjorde seg gjeldende i andre saker.
I september 2011 skrev Andresen en kronikk i Klassekampen der han gjorde rede for sitt syn at Israel visste om terrorangrepene 11. september 2001 på forhånd, men at de unnlot å melde fra om dette.
I april 2015 ble han spurt av LO om å ikke ta med 1. mai-tog plakaten der det står at «Gnålet om antisemittisme er en avsporingstaktikk». I forbindelse med denne plakaten ble han beskyldt for å spre hat mot jøder.
Asbjørnsenselskapet

Selskapets handlingsplan 2008-2012

Nedsette en komité for å utarbeide et opplegg for 200 års jubileet for P. Chr. Asbjørnsens fødsel i 2012.
Utgi årsskriftet Juletræet med tekster om eller av Asbjørnsen. 1) Utgaven fra 1852 med akvareller av Hans Johan Frederik Berg, 2) fire eventyr illustrert av Nils Wivel, hvorav tre aldri tidligere har vært publisert og 3) korrespondanser mellom Asbjørnsen og ulike norske kunstmalere om bokomslag og tekstillustrasjoner (Hans Gude, Vincent Stoltenberg Lerche, Marcus Grønvold, m.fl.) og andre arkivalia.
En mest mulig fullstendig og ferdig oppdatert bibliografi, ajourført frem til ca. år 2000, der bokutgivelser på norsk og i oversettelser blir beskrevet så nøyaktig som det lar seg gjøre.
Finne fram til hvor mange årlige møter vi bør ha utenom årsmøtet og det årlige fødselsdagsselskapet, som allerede er en tradisjon i Asbjørnsenklubben.
Engasjere fagfolk fra alle de områdene som Asbjørnsen arbeidet innenfor; folklore, zoologi, marinbiologi, skogbruk, gastronomi, jakt, friluftsliv, etc..
Drøfte med Nasjonalmuseet for kunst (ved håndtegnings- og kobberstikksamlingen) mulighetene for en utstilling av eventyrtegninger til 1879- og andre utgaver av Asbjørnsen og Moes bøker.
Ta opp med Nasjonalbiblioteket og Norsk Barnebokinstitutt, hva som kunne stilles ut av bøker og asbjørnseniana i 2012, og hvor.
Samarbeide med Norsk Folkeminnesamling (UiO), Norsk Folkemuseum, Eventyrmuseet Villa Fridheim og Ringerikes Museum om markeringene av Asbjørnsen- og Moe-jubileene i 2012 og 2013.
Ny utgave av barneeventyrene med illustrasjoner av norske skolebarn, stilkonkurranse, eventuelt dramatikerkonkurranse, o.a.
Gå i dialog med «Den kulturelle skolesekken», Gyldendal Norsk Forlag og ulike interesseforeninger, samt tegnere og illustratører om ulike prosjekter for Asbjørnsenåret.
Konkretisere seminarer, utarbeide turkart som viser Asbjørnsens vandringer, og arrangere turer i Asbjørnsens fotspor i Nordmarka, på Krokskogen, Romerike, Rondane, osv..
Montezuma County

Historie

Fylket ble grunnlagt i 1889 av land som ble skilt ut fra La Plata County og det har fått sitt navn etter Aztekindianernes høvding, Montezuma i Mexico.
Philadelphia La Scala Opera Company

Philadelphia La Scala Opera Company er et tidligere amerikansk operaselskap som var lokalisert i Philadelphia i delstaten Pennsylvania. Selskapet var aktiv ved musikkakademiet i Philadelphia fra 4. mai 1925 til 29. april 1954. I november 1954 ble selskapet slått sammen med Philadelphia Civic Grand Opera Company til det nye Philadelphia Grand Opera Company.
Mohammed Al-Owais

Landslaget

Han ble tatt ut i Saudi-Arabias tropp til VM i fotball 2018 i Russland.
Sputnik 7

Sputnik 7 er et musikkalbum med Sputnik, utgitt i 1991.
Barrett Chute-demningen

Barrett Chute-demningen er en demning med installert kraftverk i Madawaska River, en sideelv til Ottawa River i Ontario, Canada. Anlegget har installert 172 MW, fordelt på fire enheter som stod ferdig utbygd i 1968. Første byggearbeider på to enheter i fase 1 startet allerede i 1938, mens fase 2 ble startet opp midt på 1960-tallet.
Eikeglansvikler

Utseende

En middelsstor (vingespenn 14-21 millimeter), lyst brunlig grå vikler. Den ytre delen av vingen er rødlig brun, dette området er avgrenset på innersiden av en sigdformet, svart strek. Arten kan minne om epleglansvikler (Cydia pomonella) men er gjerne litt blekere på farge og har andre vertsplanter enn denne. Larvene er hvite, slik skiller de seg fra larvene til slektningen Cydia amplana som også lever i eikenøtter men er røde på farge.

Levevis

Larvene utvikler seg inne i nøttene på eik (Quercus spp.) og søtkastanje (Castanea sativa). De voksne viklerne flyr i juli-august.

Utbredelse

Arten er utbredt i Nord-Afrika og over det meste av Europa bortsett fra lengst i nord.
I Norge er den funnet nord til Møre og Romsdal.
Mimoides

Utseende

Ganske store, mørkfargede svalestjerter uten stjerter på bakvingene. Grunnfargen er svart, forvingen har vanligvis et lyst felt rundt midten, bakvingen et rødt eller grønt bånd langs ytterkanten. Disse artene etterligner giftige svalestjerter i slekten Papilio og er gjerne vanskelige å skille fra disse, eller også på enkelte pasjonsblomstsommerfugler (Heliconiini).

Levevis

Artene lever for det meste i tropisk skog.
Larvene lever på ulike busker og trær, blant annet i slekten Annona (Annonaceae).
Rhizotrogus

Utseende

Middelsstore, blanke, avlange, gjerne rødbrune eller gulbrune oldenborrer med avlang, nærmest sylindrisk kroppsform. Artene i denne slekten er sparsomt hårete.

Levevis

Larvene lever i ofte to år, og lever av røttene på mange ulike planter. Eggene legges i flere omganger i jorden. For de artene som lever i kaldt klima overvintrer larvene ved å trekke seg ned i jorden under frostlaget. Neste vår kommer de opp og eter videre eller klekker til  voksne biller.
De voksne billene er oftest skumrings- eller nattaktive og kommer gjerne til lys. De er planteetere, mange eter blader men det er også en del som lever av pollen.

Utbredelse

Slekten er utbredt i Palearktis.
Blackbolbus

Utseende

Middelsstore, brede og høyt hvelvede, blanke, gulbrune eller rødbrune tordivler. Hos denne slekten har hannene av noen arter horn på pronotum. Hodet er stort og bredt, gjerne med to horn på snuten hos hannen. Pronotum er bredt, rundet, hos hannen med en bred uthuling i midten foran og ofte et horn eller en pigg på hver side av denne uthulingen, noen ganger også med et mindre par pigger rett bak uthulingen. Hunnen mangler hornene på hode og pronotum. Dekkvingene er hvelvede med fine punktstriper. Beina er kraftige gravebein, leggene krumme, på forbeina med butte tenner langs nesten hele ytterkanten, ikke bare i spissen.

Levevis

I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

Utbredelse

Slekten er utbredt i Australia, hovedsakelig i den sørøstlige delen (South Australia, Victoria, New South Wales og det sørlige Queensland).
Parietalcellen

Syresekresjon

Parietalcellen har tre typer reseptorer som i sin tur kan utløse produksjon av magesyre: H2-reseptorer som responderer på histamin, M3-reseptorer som stimuleres via acetylkolin og Gastrin-reseptorer som aktiveres av gastrin. Histaminstimuleringen av parietalcellen er i sin tur aktivert av ECL-cellen som i tur er aktivert av gastrin produsert fra G-cellen, mens det er Vagusnerven som styrer sekresjonen av acetylkolin. H2-reseptoren kan blokkeres ved hjelp av H2-antagonister som ledd i behandling av øsofagusrefluks (sure oppstøt).
Buke

Buke (武家) er betegnelsen for den militære adelsstand i det føydale Japan, fremst i perioden 1000-1869. Det kan også være en betegnelse på medlemmer av denne stand.
Den militære adelen begynner å spille en viktig rolle i Japans historie i den sene Heianperioden omkring år 1000. Dette skjedde på bekostning av hoffadelen kuge. 
Da Tokugawa Ieyasu i 1603 forente Japan og innledet den periode av militærdiktatur som kalles det andre shogunatet eller Tokugawa-shogunatet ble buke fastsatt som den høyeste klassen i samfunnspyramiden og fikk samtidig en videre rolle. De var ikke lenger bare en militær klasse men fylte stadig flere byråkratiske og administrative funksjoner.
I 1615 skrev den andre shogun Tokugawa Hidetada den lov som fastsatte bukes plass i samfunnet, Buke Sho-hatto. Dette var tretten lover for de militære slektene og regulerte deres rettigheter og plikter. Direkte under Tokugawa-klanen var de klaner som ble ledet av daimyo, mektige lensherrer som var nødt til å sverge troskap direkte til shogun. Daimyoen stod høyest i rang blant buke. Hver daimyo hadde i sin tur vasaller og underlydende krigere av forskjellig grad og rang. Disse ble kalt krigsmenn, bushi, og var medlemmer av krigerstanden buke og er blitt mest kjent under betegnelsen samurai. 
Buke arvet sin status og det forekom ekstremt lav mobilitet mellom de forskjellige stendene i det føydale Japan. De ble kjennetegnet blant annet av at de fikk bære det to sverdene katana og wakizashi, sammen kalt daisho. De skulle strikt følge den æreskodeks, bushido, som regulerte hvordan de skulle te seg.
I samband med Meijirestaurasjonen tapte buke gradvis sine privilegier.